ai4bharat/Pralekha huggingface dataset:
وزارت ماہی پروری، مویشی پروری و ڈیری
کیرالہ کے مویشی پروری اور ڈیری کی ترقی کے وزیر نے آج ترواننت پورم میں جنوبی ریاستوں/مرکز کے زیر انتظام علاقوں کےمویشی پروری اور ڈیری سیکٹر کے لیے علاقائی جائزہ میٹنگ کا افتتاح کیا
مویشی پروری اور ڈیری کے سکریٹری نے ایڈیشنل چیف سکریٹری، پرنسپل سکریٹری، سکریٹری کے ساتھ جنوبی ریاستوں/ مرکز کے زیر انتظام علاقوں کے محکمہ مویشی پروری اور ڈیری کے متعلقہ ڈائریکٹروں کے ساتھ تبادلہ خیال کیا
جنوبی ریاستوں/ مرکز کے زیر انتظام علاقوں کے لیے مویشی پروری اور ڈیری کے شعبے کے لیے علاقائی جائزہ میٹنگ آج ترواننت پورم، کیرالہ میں ہوئی۔ علاقائی جائزہ میٹنگ کا افتتاح کیرالہ ریاست کے لیے مویشی پروری اور ڈیری کی ترقی کی وزیر محترمہ جے چنچو رانی نے کیا۔ میٹنگ کی صدارت سکریٹری  نے ایڈیشنل چیف سکریٹری، پرنسپل سکریٹری، سکریٹری کے ساتھ ساتھ جنوبی ریاستوں کے محکمہ مویشی پروری اور ڈیری کے متعلقہ ڈائریکٹروں کی موجودگی میں کی تاکہ محکمہ کے پروگراموں/ اسکیموں کے نفاذ کی پیش رفت پر تبادلہ خیال کیا جاسکے۔ جائزہ میٹنگ میں ایڈیشنل سکریٹری، کمشنرمویشی پروری، جوائنٹ سکریٹریز، چیف کنٹرولر آف اکاؤنٹس، مشیر  اور محکمہ مویشی پروری اور ڈیری کے دیگر سینئر افسران نے شرکت کی۔
مویشی پروری اور ڈیری کی ترقی کی سکریٹری محترمہ الکا اپادھیائے نے کہا کہ مویشیوں کا سیکٹر 15-2014 سے 22-2021  کے دوران 7.67 فیصد کی کمپاؤنڈ سالانہ شرح نمو  سے مسلسل بڑھ رہا ہے۔ اس کا سہرا مویشی پروری کے شعبے کے پیرامیٹرز کو جاتا ہے جیسے ڈیری، بوائین، پولٹری، بکری پروری/ سور پروری وغیرہ۔ انہوں نے کہا کہ مویشیوں کے سیکٹر کا 22-2022 کے دوران کل زراعت اور اس سے منسلک شعبے کی جی وی اے  میں تقریباً 30.19 فیصد کا حصہ رہاہے۔
میٹنگ میں سکریٹری  نے ریاستوں/ مرکز کے زیر انتظام علاقوں میں حکومت ہند کی طرف سے لاگو کی جانے والی تمام مویشی پروری اور ڈیری اسکیموں کی فزیکل اور مالی پیش رفت کا جائزہ لیا۔ انہوں نے ریاستوں/ مرکز کے زیر انتظام علاقوں کے پاس موجود غیر خرچ شدہ بیلنس کو خرچ کرنے پر زور دیا۔ مرکزی سکریٹری نے اس بات پر بھی زور دیا کہ لگیسی ڈیٹا کو اپ ڈیٹ کرنے، بھارت کوش کے ذریعہ ادائیگی پر سود سے متعلق مسائل کو ترجیحی بنیادوں پر حل کرنے کی ضرورت ہے تاکہ حکومت ہندرواں مالی سال کے دوران ریاستوں/ مرکز کے زیر انتظام علاقوں کو فنڈز جاری کرسکے۔ انہوں نے ایف ایم ڈی اور بروسیلا کی روک تھام کے لئے ویکسینیشن کی صورتحال، موبائل ویٹرنری یونٹس  کے آپریشنلائزیشن، دودھ کی صورتحال، ملک بھر میں چارے کی صورتحال کا بھی جائزہ لیا۔ انہوں نے یہ بھی ہدایت دی کہ ہر ریاست مزید کارروائیوں کے لیے مائیکرو پلان تیار کرے۔
انہوں نے خوراک اور چارے کی دستیابی پر زور دیا اور ریاستوں سے کہا کہ وہ متوازن راشن کی آسانی سے دستیابی کو حل کرنے کے لیے ٹاسک فورس تشکیل دیں۔ انہوں نے کہا کہ صحت کی دیکھ بھال کی فراہمی کے ذریعے مویشیوں کومحفوظ بنانا اوران کا تحفظ محکمہ کے لیے ایک اور اہم شعبہ ہے۔ انہوں نے مشورہ دیا کہ ریاستوں کو ایف ایم ڈی، بروسیلا اور پی پی آر ویکسینیشن کو تیز کرنے کی ضرورت ہے۔ انہوں نے اس بات پر بھی زور دیا کہ مویشی پالنے والے اور ڈیری کسانوں تک اسکیم کے فوائد کی بہتر رسائی کے لیے مرکزی حکومت، ریاستی حکومتوں اور ضلعی عہدیداروں کی فعال شرکت کے ساتھ ریاست بھر میں گرام پنچایت کی سطح پر بیداری مہم چلائی جانی چاہیے۔
جدید اور قابل تجدید توانائی کی وزارت
کابینہ نے اعلیٰ کار کردگی والے شمسی پی وی ماڈیولز کے قومی پروگرام کے لئے پیداوار سے منسلک ترغیبی اسکیم کو منظوری دی
نئی دلّی ، 07 اپریل / وزیر اعظم جناب نریندر مودی کی صدارت میں مرکزی کابینہ نے 4500 کروڑ روپئے کے مختص بجٹ سے اعلیٰ کار کردگی والے شمسی پی وی ماڈیولز کے ذریعہ گیگا واٹ  کی مینو فیکچرنگ صلاحیت کی خاطر ‘‘ اعلیٰ کار کردگی والے شمسی پی وی  ماڈیولز کے قومی پروگرام ’’ کے لئے پیداوار سے منسلک ترغیبی اسکیم  کو نافذ کرنے کی نئی اور قابل تجدید توانائی کی وزارت کی تجویز کو منظوری دے دی ہے ۔
سر دست ، شمسی توانائی کی صلاحیت میں اضافہ بیشتر درآمد شدہ شمسی پی وی سیل اور ماڈیولز پر منحصر ہے کیونکہ ملک میں شمسی پی وی سیل اور ماڈیولز تیار کرنے کی صلاحیت محدود ہے ۔ اعلیٰ کار کردگی والے شمسی پی وی ماڈیولز سے متعلق قومی پروگرام بجلی جیسے اہم شعبے میں در آمد پر انحصار کو کم کرے گا اور آتم نربھر بھارت اقدام میں بھی معاون ثابت ہو گا ۔
شمسی پی وی بنانے والوں کا انتخاب ایک مسابقتی بولی لگانے کے شفاف عمل کے ذریعہ کیا جائے گا ۔ پی ایل آئی کی ترغیب شمسی پی وی مینوفیکچرنگ پلانٹ لگانے کے بعد سے ، اعلیٰ کار کردگی والے شمسی پی وی کی فروخت پر 5 سال تک دی جائے گی ۔ مینو فیکچرنگ کرنے والوں کو شمسی پی وی ماڈیولز تیار کرنے کے علاوہ ، گھریلو بازار سے ، اِس کے لئے مواد حاصل کرنے پر معاوضہ دیا جائے گا ۔ اس طرح پی ایل آئی کی رقم ، ماڈیولز کی کارکردگی میں اضافے کے ساتھ ساتھ مقامی طور پر اس کی قدر میں اضافے میں مدد کرے گی ۔
اسکیم سے ہونے والے متوقع فوائد / نتائج مندرجہ ذیل ہیں :
1 ۔ شمسی پی وی مینو فیکچرنگ پلانٹس کی مربوط صلاحیت میں 10000 میگا واٹ کا اضافہ ہو گا ۔
2 ۔ شمسی پی وی مینو فیکچرنگ پروجیکٹوں میں 17200 کروڑ روپئے براہ راست سرمایہ کاری ۔
3 ۔ بقیہ مادے کے لئے 5 برسوں میں 17500 کروڑ روپئے کی مانگ ۔
4 ۔ تقریباً 30000 براہ راست روز گار اور بالواسطہ طور پر 120000 افراد کے لئے روز گار ۔
5 ۔ ہر سال تقریباً 17500 کروڑ روپئے کی در آمدات کا متبادل ۔
6 ۔ شمسی پی وی ماڈیولز میں اعلیٰ کار کردگی کے حصول کے لئے تحقیق و ترقی میں اضافہ ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 3485
(
کابینہ
کابینہ نے طبی تحقیق کی بھارتی کونسل  اور اینٹی مائکروبیل ریزسٹنس ریسرچ اینڈ انوویشن پر جی اے آر ڈی پی فاؤنڈیشن، سوئٹزرلینڈ کے درمیان مفاہمت نامے کو منظوری دی
وزیر اعظم جناب نریندر مودی کی سربراہی میں، مرکزی کابینہ کو بین الاقوامی سائنسی و تکنیکی تعاون اور باہمی دل چسپی کے شعبوں میں شراکت داری کو فروغ دینے کے فریم ورک میں طبی تحقیق کی بھارتی کونسل  اور اینٹی مائکروبیل ریزسٹنس ریسرچ اینڈ انوویشن پر جی اے آر ڈی پی فاؤنڈیشن، سوئٹزلینڈ کے مابین دستخط کیے گئے مفاہمت نامے سے آگاہ کیا گیا۔ مذکورہ مفاہمت نامے پر بھارت نے مارچ 2021 میں دستخط کیے تھے۔
فوائد:
یہ مفاہمت نامہ باہمی دل چسپی کے شعبوں میں بین الاقوامی سائنسی اور تکنیکی تعاون کے فریم ورک کے اندر بھارت اور سوئٹزرلینڈ کے درمیان تعلقات کو مزید مستحکم کرے گا۔
مالی اثرات:
آئی سی ایم آر-جی اے آر ڈی پی کے تعاون میں مشترکہ مقاصد کی کام یابی کو یقینی بنانے کے لیے دونوں فریقوں کی جانب سے مالی و بالجنس حصے داری کے لیے طریقہ کار قائم کرنا شامل ہوگا۔ فنڈنگ براہ راست دیگر فریق یا پروجیکٹس میں شامل تیسرے فریق کو فراہم کی جا سکتی ہے۔ تمام مالی و بالجنس تعاون علیحدہ قانونی طور پر پابند معاہدوں کے تابع ہوں گے۔
پس منظر:
آئی سی ایم آر ملک میں بائیومیڈیکل تحقیق کو درون جامعہ اور برون جامعہ تحقیق کے ذریعے فروغ دیتا ہے۔ جی آر ڈی پی ایک غیر منافع بخش تحقیقی اور ترقیاتی ادارہ ہے جو نئے یا بہتر اینٹی بائیوٹک علاج کی تیاری اور فراہمی کے ذریعے اور ان کی پائیدار رسائی کو یقینی بنانے کی کوشش کرتے ہوئے عالمی طور پر عوامی صحت کی ضروریات کو پورا کرتا ہے۔
وزیراعظم کا دفتر
وزیراعظم نے تمام اہل لوگوں سے کووڈ کی احتیاطی خوراک لینے کی اپیل کی
وزیر اعظم جناب نریندر مودی نے ان تمام لوگوں سے کووڈ کی احتیاطی خوراک لینے کی اپیل کی ہے، جو اس کے اہل ہیں۔ وزیر اعظم نے ان تمام لوگوں کی تعریف کی جنہوں نے آج ٹیکے لگوائے۔
ایک ٹویٹ میں، وزیر اعظم نے کہا ہے:
"بھارت میں احتیاطی ڈوز لگانی شروع کر دی گئی ہے۔ ان تمام لوگوں کا شکریہ جنہوں نے آج ٹیکہ لگوایا ہے۔ میں ٹیکہ لگوانے کے اہل لوگوں سے درخواست کرتا ہوں کہ وہ ٹیکے لگوالیں۔ جیسا کہ ہم سب جانتے ہیں کووڈ-19 سے لڑنے میں ویکسینیشن سب سے مؤثر طریقہ ہے۔’’
صحت اور خاندانی بہبود کی وزارت
بھارت نے یومیہ اوسطاً 8 لاکھ سے زیادہ ٹسٹ کے ساتھ کووڈ – 19 کے ٹسٹ میں تیزی سے اضافہ کیا ہے
اب فی دس لاکھ ٹسٹ کی تعداد 27 ہزار سے زیادہ ہو گئی ہے
نئی دلّی ،26 اگست / بھارت میں عالمی وباء سے نمٹنے کی حکمتِ عملی میں وقت پر اور تیزی کے ساتھ ٹسٹنگ کے ذریعے کووڈ – 19 انفیکشن کی جلد نشاندہی میں اہم رول ادا کیا ہے ۔ مرکز کی پالیسی " ٹسٹ کرنا - پتہ لگانا – علاج کرنا " پر عمل کرتے ہوئے ریاست / یو ٹی کی حکومتوں کے اشتراک نے بھارت کو ٹسٹ کرنے کے اپنے بنیادی ڈھانچے میں مسلسل اضافے میں مدد کی ہے تاکہ یہ 10 لاکھ ٹسٹ یومیہ تک پہنچ سکے ۔
7 دن کے ٹسٹ یومیہ کی تعداد کا اوسط مرکزی اور ریاستی / یو ٹی حکومتوں کی مسلسل اور مربوط کوششوں کو اجاگر کرتا ہے ۔ اب تک ٹسٹ کی مجموعی تعداد 37651512 تک پہنچ گئی ہے ، جب کہ پچھلے 24 گھنٹے کے دوران 823992 ٹسٹ کئے گئے ہیں ۔ مستقل طور پر اتنی بڑی تعداد میں ٹسٹ سے جلد تشخیص میں مدد ملتی ہے ۔ جلد تشخیص کی وجہ سے متاثرہ کو الگ تھلگ کرنے یا انہیں اسپتال میں داخل کرنے میں بھی مدد ملتی ہے ۔ اس کے نتیجے میں شرح اموات کم ہوتی ہے ۔
ملک بھر میں تشخیص کے لئے لیبس کا بڑا نیٹ ورک اور آسانی سے ٹسٹ کی سہولت نے تشخیص میں قابلِ قدر اضافہ کیا ہے ۔ اس کامیابی کے ساتھ ٹسٹ فی ملین  میں تیزی سے اضافہ ہوا ہے اور یہ 27284 تک پہنچ گئے ہیں اور اس میں مسلسل اضافے کا رجحان ہے ۔
ٹسٹ کرنے والے لیبس کے نیٹ ورک میں اضافے سے ملک بھر میں ٹسٹ کی سہولیات مستحکم ہوئی ہیں ۔ آج سرکاری سیکٹر کی 992 لیبس اور پرائیویٹ سیکٹر کی 548 لیبس کے ساتھ ، لیبس کی کل تعداد 1540 ہو گئی ہے ۔ ان میں مندرجہ ذیل شامل ہیں :
- ریئل ٹائم آر ٹی پی سی آر پر مبنی ٹسٹنگ لیبس : 790 
- ٹرو نیٹ پر مبنی ٹسٹنگ لیبس : 632 
- سی بی این اے اے ٹی پر مبنی ٹسٹنگ لیبس : 118 
کووڈ - 19 سے متعلق تکنیکی امور ، رہنما خطوط اور مشاورت کے بارے میں تمام مصدقہ جانکاری اور تازہ معلومات کے لئے https://www.mohfw.gov.in/ اور @MoHFW_INDIA پر رجوع کریں ۔
کووڈ – 19 سے متعلق تکنیکی سوالوں کو ای میل technicalquery.covid19[at]gov[dot]in اور دیگر سوالوں کو ncov2019[at]gov[dot]in اور @CovidIndiaSeva پر بھیجا جا سکتا ہے ۔
کووڈ – 19 سے متعلق کسی بھی سوال کے لئے صحت اور خاندانی بہبود کی وزارت کے ہیلپ لائن نمبر +91-11-23978046 اور 1075  پر رجو کریں ۔
ریاستوں / یو ٹی کی کووڈ – 19 سے متعلق ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4824
(
مکانات اور شہری غریبی کے خاتمے کی وزارت
دہلی میں غیر مجاز کالونیوں کے مکینوں کو7,576جائیداد کی منتقلی کے دستاویزات اور اجازت نامے جاری کیے گئے
نئی دہلی۔ 04 اگست دہلی میں 1،731 غیر مجاز کالونیوں کے باشندوں کو ملکیت یا رہن/ منتقلی کے حقوق دینے/ تسلیم کرنے کے لیے حکومت نے اکتوبر 2019 میں پی ایم اودے  اسکیم شروع کی تھی۔ یہ اسکیم جنرل پاور آف اٹارنی  ، وصیت نامہ ، فروخت کا معاہدہ ، قبضہ نامہ اور دیگر دستاویزات بشمول غیر مجاز کالونیوں کے رہائشیوں کے ذریعہ ادائیگی کی دستاویزات سمیت کسی بھی دیگر دستاویزات کو تسلیم کرتے ہوئے جائیدادوں کی رجسٹریشن کی اجازت دیتی ہے۔ اب تک 7،576 جائیداد کی منتقلی کے دستاویزات اور اجازت نامے جاری کیے جا چکے ہیں۔
ہاؤسنگ اور شہری امور کے وزیر مملکت جناب کوشل کشور نے آج راجیہ سبھا میں ایک تحریری جواب میں یہ اطلاع دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-8167
(Visitor Counter : 74
امور صارفین، خوراک اور عوامی تقسیم کی وزارت
خریف مارکیٹنگ سیزن 21۔2020 کے دوران ایم ایس پی کا نفاذ
نئی دہلی، 9 نومبر 2020، رواں خریف مارکیٹنگ سیزن  21۔2020 میں حکومت کے ذریعہ اپنی موجودہ ایم ایس پی اسکیم کے مطابق کسانوں سے ایم ایس پر خریف 21۔2020 فصلوں کی حصولیابی کا کام جاری ہے۔
پنجاب، ہریانہ، اترپردیش، تلنگانہ اتراکھنڈ، تمل ناڈو، چنڈی گڑھ، جموں و کشمیر ، کیرلا، گجرات اور آندھرا پردیش کی ریاستوں اور مرکز کے زیر انتظام خطوں میں خریف 21۔2020 کے لئے دھان کی حصولیابی کا کام جاری ہے۔ اس سلسلے میں 8 نومبر 2020 تک 252.87 ایل ایم ٹی سے زیادہ دھان کی خریداری کی گئی جبکہ گزشتہ سال کی اسی مدت میں 211.65 ایل ایم ٹی کی خریداری کی گئی تھی جس سے گزشتہ سال کے مقابلے میں 19.48 فیصد اضافے کا پتہ چلتا ہے۔ 252.87 ایل ایم ٹی کی مجموعی خریداری میں سے اکیلے پنجاب سے 178.45 ایل ایم ٹی کی خریداری کی گئی ہے جو کہ مجموعی حصولیابی کا 70.56 فیصد ہے۔
کے ایم ایس حصولیابی کے 47742.55 کروڑ روپے ایم ایس پی مالیت والے ان کاموں سے تقریباً 21.41 لاکھ کسانوں کو فائدہ پہنچا ہے۔
اس کے علاوہ ریاستوں کی تجاویز کی بنیاد پرخریف مارکیٹنگ سیزن 2020 میں تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ ، راجستھان اور آندھرا پردیش ریاستوں سے پرائس سپورٹ اسکیم  کے تحت 45.10 ایل ایم ٹی دالوں اور تلہن کی حصولیابی کی منظوری دی گئی۔ اس کے علاوہ آندھرا پردیش، کرناٹک، تمل ناڈو اور کیرل ریاستوں کے لئے 1.23 ایل ایم ٹی ناریل  کی حصولیابی کے لئے منظوری دی گئی۔ دیگر ریاستوں / مرکز کے زیر انتظام خطوں کے معاملے میں پی ایس ایس کے تحت دالوں،تلہن اور ناریل کی حصولیابی کے لئے تجاویز موصول ہونے پر منظوری دی جائے گی تاکہ ریاست کے ذریعہ نامزد کی گئیں حصولیابی ایجنسیوں کے ذریعہ مرکزی نوڈل ایجنسیاں متعلقہ ریاستوں / مرکز کے زیر انتظام خطوں میں نوٖٹیفائی کی گئی فصل کی مدت کے دوران بازار کی شرح ایم ایس پی سے کم ہونے کی صورت میں سال 21۔2020 کے لئے نوٹیفائی کی گئی ایم ایس پی پر براہ راست رجسٹر کسانوں سے ان فصلوں کے ایف اے کیو گریڈ کی حصولیابی کرسکیں۔
حکومت نے8 نومبر 2020 تک اپنی نوڈل ایجنسیوں کے ذریعہ 38980.82 ایم ٹی مونگ، اڑد، مونگ پھلی اور سویابین ، جس کی ایم ایس پی مالیت 208.81 کروڑ روپے ہے، کی حصولیابی کی ہے، جس سے تمل ناڈو، مہاراشٹر، گجرات ، ہریانہ اور راجستھان کے 22772 کسانوں کو فائدہ ملا ہے۔ جبکہ گزشتہ سال اسی مدت میں 17586.31کی خریداری کی گئی تھی ، جس سے دالوں اور تلہن کی خریداری میں 121.65 فیصد کے اضافے کا پتہ چلتا ہے۔
اسی طرح 5089 ا یم ٹی ناریل  جس کی ایم ایس پی مالیت 52.40 کروڑ روپے ہے، کی خصولیابی کی گئی جس سے 8 نومبر 2020 تک کرناٹک اور تمل ناڈو کے 3961 کسانوں کو فائدہ ملا ہے جبکہ گزشتہ سال کی اسی مدت کے دوران 293.34 ایم ٹی ناریل کی خریداری کی گئی تھی۔ ناریل اور اڑد کے معاملے میں اان کی پیداوار والی بیشتر ریاستوں میں شرحیں ایم ایس پی سے زیادہ چل رہی ہیں۔ متعلقہ ریاست/ مرکز کے زیر انتظام خطے کی حکومتیں خریف دالوں اور تلہن کے معاملے میں فصلوں کے آنے پر متعلقہ ریاستوں کے ذریعہ مقررہ تاریخ سے حصولیابی شروع کرنے کےلئے ضروری انتظامات کررہی ہیں۔
پنجاب، ہریانہ، راجستھان، مدھیہ پردیش ، تلنگانہ، آندھرا پردیش، مہاراشٹر اور گجرات ریاستوں میں ایم ایس پی کے تحت کپاس کی حصولیابی کا کام بخوبی جاری ہے۔ 8 نومبر 2020 تک 2952.51 کروڑ روپے مالیت کی 1022074 کاٹن گانٹھوں کی حصولیابی کی جاچکی ہے، جس سے 198060 کسانوں کو فائدہ ملا ہے۔
۔۔۔۔۔۔۔۔۔۔۔
م ن۔ا گ۔ن ا۔
U-7100
(Visitor Counter : 88
امور داخلہ کی وزارت
قدرتی آفات سے نمٹنے میں سماج کی شرکت
نئی دہلی:15 مارچ 2022:
داخلی امور کے وزیر مملکت جناب نتیانند رائے نے لوک سبھا میں آج ایک سوال کے تحریری جواب میں بتایا کہ قدرتی آفات سے نمٹنے سے متعلق قومی پالیسی میں سماج کی شرکت کو اجاگر کرتے ہوئے ریاستوں اور مرکز کے زیر انتظام علاقوں کی کوششوں کی حوصلہ افزائی پر غور دیاگیا ہے۔ اس میں مزید کہا گیا ہے کہ سماج سے متعلق منصوبوں کو پنچایت، بلاک اور ضلع کے منصوبوں سے سے مربوط کیا جائے گا۔
قدرتی آفات کے بندوبست کی اتھارٹی این ڈی ایم اے نے ابتدائی طور پر آپدا متر نام کی ایک اسکیم پر عمل درآمد شروع کیاہے، جس کا مقصد 25 ریاستوں اور مرکز کے زیر انتظام علاقوں کے سیلاب سے خطرے والے 30 ضلعوں میں 6 ہزار سماجی رضاکاروں  کو تربیت دی جائے گی۔ اس تربیت میں سیلاب پر توجہ مرکوز کی جائے گی، تاکہ کسی قدرتی آفت کے بعد کے حالات میں سماج کی فوری ضرورت پوری کرسکیں۔ 5ہزار 500 سے زیادہ رضا کاروں کو اس ابتدائی اسکیم کے تحت تربیتی دی جاچکی ہے۔
ابتدائی اسکیم کی کامیابی اور ریاستوں اور مرکز کے زیر انتظام علاقوں کی درخواست کی بنیاد پر حکومت ہند نے آپدا متر اسکیم کو وسعت دینے کی منظوری دی ہے، جس کے تحت سیلاب، زمینی تودے کھسکنے، سمندری طوفان اور زلزلے کے خطرے والے 350 ضلعوں کو شامل کیا جائے گا، جس کے لئے قدرتی آفت سے نمٹنے کے لئے ایک لاکھ سماجی رضاکاروں کو تربیت دی جائے گی۔
اس کے علاوہ قدرتی آفات سے نمٹنے سے متعلق قومی فورس این ڈی آر ایف ، قدرتی آفات سے نمٹنے کے شعبے میں سماج کی صلاحیت سازی کے لئے بیداری پروگراموں کا انعقاد کرتی ہے۔ سال 2021 میں این ڈی آر ایف نے قدرتی آفات سے نمٹنے کے شعبے میں 1380 سماجی رضاکاروں کو تربییت فراہم کی تھی۔
این ڈی آر ایف اسکول کے حفاظتی پروگرام ایس ایس پی کا بھی انعقاد کررہی ہے اور اسکول کے بچوں نیز اساتذہ کو بنیادی تربیت فراہم کررہی ہے، تاکہ کسی زلزلے کی صورت میں وہ اپنے اسکولوں سے باہر آجائیں اور دیگر لوگوں کو بھی اسکول سے باہر نکال سکیں۔ سال 2021 میں 81 ایس ایس پی کا انعقاد کیاگیا تھا، جن میں 18 ہزار 57 لوگوں کو تربیت دی گئی۔
وزارت دفاع
ڈی آ رڈی او بھون میں سائنس کے قومی دن کی تقریبات
دفاعی تحقیق وترقی کے ادارے ڈی آر ڈی او نے آج سائنس کا قومی دن 2022 منایا،جس میں سائنسدانوں اور عملے کی ایک بڑی تعداد نے شرکت کی ۔اس موقع پر ڈی آر ڈی او بھون میں ڈیفینس سائنس فورم کے ذریعہ ایک خصوصی تقریب کا اہتمام کیا گیا۔ ارضیاتی سائنس کی وزارت کے سکریٹری ڈاکٹر ایم روی چندرن نے اس تقریب میں مہمان خصوصی کی حیثیت سے شرکت کی۔ ڈی ڈی آر اور ڈی کےسکریٹری اور ڈی آر ڈی او کے چیئرمین ڈاکٹر جی ستیش ریڈی نے اس تقریب کی صدارت کی ۔
اپنے کلیدی خطاب میں ارضیاتی سائنس کی وزارت کے سکریٹری ڈاکٹر ایم روی چندرن نے سمندر کی تحقیق کے لئے سمندر کے وسائل کا پتہ لگانے کی خاطر سائنس اور ٹکنالوجی کو مربوط کرنے کی ضرورت پر زوردیا۔ سمندر کے لئے پہلے انسانی مشن کے بارے میں بات کرتے ہوئے انہوں نے اس بات کو اجاگر کیا کہ اس مشن کا مقصد سمدریان پروجیکٹ کے تحت 5000 میٹر سمندر کی گہرائی تک جانا ہے۔ انہوں نے کہا کہ جدید ٹکنالوجی گہرے سمندر کا پتہ لگانے میں مددگار ثابت ہوگی اور صاف توانائی میں بھی مدد ملے گی اس کے علاوہ سمندر سے حاصل ہونے والی مصنوعات ،معیشت کو مضبوط بنانے میں مدد دے گی۔
ڈی ڈی آر اور ڈی کے سکریٹری اور ڈی آر ڈی او کے چیئر مین نے اپنے خطاب میں مہارت اور خودکفالت حاصل کرنے کے لئے جاری جستجو کے لئے سائنسی برادری کو مبارکباددی ۔ انہوں نے اس بات پر زور دیا کہ سائنٹیفک جذبہ ،انسانیت اور تحقیق کا جذبہ ایسے اصول ہیں ، جن پر ہم ملک کی تیارکردہ مصنوعات اور ٹکنالوجیوں کے ساتھ اپنی مسلح فورسز کی تربیت کرتے ہیں ۔سائنس کے قومی دن کے موضوع کے مطابق ڈی آر ڈی او ملک کے دفاع کے لئے عالمی نوعیت کی سائنس اور ٹکنالوجی حل ہمیشہ فراہم کرے گا اور ایک آتم نربھر بھارت کے مشن کے حصول کو کامیاب بنائے گا۔سائنس کے قومی دن کا موضوع تھا: ‘‘ ایک ٹھوس مسقبل کے لئےسائنس اورٹکنالوجی میں مربوط رسائی’’
مختلف ڈی آر ڈی او / اداروں سے 29 تحقیقی مقالے حاصل ہوئے ، جن میں سے تین تحقیقی مقالوں کو ڈی آر ڈی او سائنس کے دن کے موقع پر منتخب اور پیش کیا گیا۔ لیب سے حاصل ہوئے تمام سائنسی مقالوں کی ترتیب اس موقع پر اعلی ٰشخصیتوں کے ذریعہ جاری کی گئی ۔
اس موقع پر ایچ ای ایم آر ایل ، ڈی آر ڈی او کے سابق ایس سی – جی ہرپال سنگھ یادو کی تحریرکرد ہ مونوگراف ،جس کا عنوان تھا: ‘‘ انٹروڈکشن ٹو ایکسپلوسیو ری ایکٹوآر مر ’’ بھی جاری کی گئی ۔ اس مونوگراف میں ایکسپلوسیو ری ایکٹوآر مر کے بنیادی کام کاج اور ایکسپلوژن ڈائنامکس اور شدیدلہروں کی بنیاد پر روشنی ڈالی گئی ہے، جو ایکسپلوسیو ری ایکٹوآر مر کے بنیادی طریقہ کار کوسمجھنے کے لئے ضروری ہیں۔
ہرسال 28 فروری کو سائنس کا قومی دن اس لئے منایا جاتا ہے تاکہ سرچندرشیکھر وینکٹ رمن کے ذریعہ 1928 میں رمن ایفیکٹ کی دریافت کو یاد کیا جاسکے ۔اس دریافت کے نتیجے میں انہیں 1930 میں نوبیل انعام سے سرفراز کیا گیا تھا۔اس دن کو منانے کا مقصد سائنسی جذبے کو بڑھانا ،سائنس کو مقبول عام بنانا اور عوام میں سائنسی جذبے کو اجاگر کرکے اختراعی سرگرمیوں کی حوصلہ افزائی کرنا ہے۔اس کے علاوہ ایک مثبت سائنسی تحقیقی ثقافت قائم کرنا ہے۔
دفاعی سائنسی فورم ڈی آر ڈی او کا ایک پلیٹ فارم ہے، جہاں مختلف ڈسپلنس کےسائنسداں مختلف شعبوں کے ماہرین کے ساتھ نظریات کا تبادلہ کرتے ہیں، فیلوشپ سے بات چیت کرتے ہیں اور انٹرڈسپلنری پروجیکٹوں کی سہولت پر بحث کرتے، ہیں جہاں ماہرانہ رائے کی ضرورت ہوتی ہے۔
صدر جمہوریہ کا سکریٹریٹ
صدر جمہوریہ 9 سے 11 جون تک جموں اور ہماچل پردیش کا دورہ کریں گے
نئی دہلی،8 جون 2022/
صدر جمہوریہ ہند جناب رام ناتھ کووند 9 سے 11 جون 2022 تک جموں اور ہماچل پردیش کا دورہ کریں گے۔
9 جون 2022 کو صدرجمہوریہ جموں میں انڈین انسٹی ٹیوٹ آف مینجمنٹ جموں کے پانچویں سالانہ کانووکیشن سے خطاب کریں گے۔
10 جون، 2022 کو صدر جمہوریہ دھرم شالہ میں سنٹرل یونیورسٹی آف ہماچل پردیش کے سالانہ کانووکیشن سے خطاب کریں گے۔
ش ح۔ ش ت۔ج
Uno-6280
(Visitor Counter : 89
صدر جمہوریہ کا سکریٹریٹ
صدر جمہوریہ ہند کا 12 سے 14 اکتوبر تک تریپورہ اور آسام کا دورہ
ہندوستان کی صدر محترمہ دروپدی مرمو 12 سے 14 اکتوبر 2022 تک تریپورہ اور آسام کا دورہ کریں گی۔
صدر جمہوریہ 12 اکتوبر 2022 کو تریپورہ اسٹیٹ جوڈیشل اکیڈمی کا افتتاح کریں گی اور نرسنگ گڑھ، اگرتلہ میں تریپورہ نیشنل لاء یونیورسٹی کا سنگ بنیاد رکھیں گی۔اسی روز وہ رابندر ستہ برشیکی بھون، اگرتلہ سے غیر روایتی طور پر کیپٹل کمپلیکس کا افتتاح کریں گی اور طلباء کے لیے سڑکوں، اسکولوں اور ہاسٹلز سے متعلق تریپورہ حکومت کے مختلف پروجیکٹوں، مہاراجہ بیرندر کشور مانکیہ میوزیم اور ثقافتی مرکز کا اگرتلہ اور آئی آئی آئی ٹی-اگرتلہ میں سنگ بنیاد رکھیں گی۔ شام کو صدر جمہوریہ اگرتلہ کے ٹاؤن ہال میں حکومت تریپورہ کی طرف سے اپنےاعزاز میں دیے جانے والے ایک شہری استقبالیہ میں شرکت کریں گی۔
صدر جمہوریہ 13 اکتوبر 2022 کو اگرتلہ ریلوے اسٹیشن سے گوہاٹی-کولکتہ-گوہاٹی ٹرین کی اگرتلہ تک خصوصی توسیع کو اور اگرتلہ-جیریبام-اگرتلہ جن شتابدی ایکسپریس کی کھونگسانگ، منی پور تک توسیع کو جھنڈی دکھائیں گی۔
اسی دن آئی آئی ٹی گوہاٹی میں صدر جمہوریہ الیکٹرانکس اور انفارمیشن ٹیکنالوجی کی مرکزی وزارتوں اور صحت اور خاندانی بہبود اور حکومت آسام کے مختلف پروجیکٹوں کا غیر روایتی طور پر افتتاح/سنگ بنیاد رکھیں گی۔ ان میں سپر کمپیوٹر کی سہولت پرم کامروپا اور آئی آئی ٹی گوہاٹی میں ہائی پاور مائیکرو ویو اجزاء کے ڈیزائن اور ترقی کی سہولت، دھوبری میں میڈیکل کالج اور اسپتال اور ڈبروگڑھ  اور جبل پور  میں نیشنل انسٹی ٹیوٹ آف وائرولوجی  کے زونل انسٹی ٹیوٹ شامل ہیں۔ شام کو صدر جمہوریہ آسام ایڈمنسٹریٹو اسٹاف کالج، گوہاٹی میں اپنے اعزاز میں منعقد ہونے والے ایک شہری استقبالیہ کی تقریب اور ثقافتی پروگرام میں شرکت کریں گی۔
صدر جمہوریہ 14 اکتوبر 2022 کو آسام کی حکومت کے علاوہ نقل و حمل اور شاہراہوں، پیٹرولیم اور قدرتی گیس نیز ریلوے کی مرکزی وزارتوں کے مختلف پروجیکٹوں کا غیر روایتی طور پر افتتاح اورآغاز کریں گی اورسنگ بنیاد رکھیں گی۔ان میں جدید سہولیات والے ماڈل آنگن واڑی مراکز اور مشن سوبھاگیہ کا آغاز؛ موئناربونڈ، سلچر میں انڈین آئل کارپوریشن لمیٹڈ کے ریل فیڈ پیٹرولیم اسٹوریج ڈپو اور دو ہائی وے پروجیکٹوں کا افتتاح؛ آسام کے چائے کے باغ والے علاقوں میں 100 ماڈل سیکنڈری اسکولوں؛ دو ہائی وے پراجیکٹوں اور اگٹوری، گوہاٹی میں جدید کارگو-کم-کوچنگ ٹرمینل کا سنگ بنیاد شامل ہے۔ اس کے علاوہ وہ گوہاٹی سے لمڈنگ تک ٹرین کو شوکھووی  اور منڈی پاتھر  تک جھنڈی دکھا کر روانہ کریں گی۔
بھاری صنعتوں کی وزارت
ہائبرڈ اور الکٹرک گاڑیوں کو تیزی سے اپنانے اور مینوفیکچرنگ اسکیم ایف اے ایم ای انڈیا کے تحت غلط طریقے سے دعوی کئے گئے سبسڈی کے لیے جرمانے
بھاری صنعتوں کے وزیر مملکت جناب کرشن پال گرجر نے آج لوک سبھا میں ایک تحریری جواب میں بتایا کہ بھاری صنعتوں کی وزارت  کو دو پہلوؤں یعنی پی ایم پی کی تکمیل اور ایکس-فیکٹری کی قیمت کی خلاف ورزی سے متعلق گذشتہ 18 مہینوں میں ایف اے ایم ای انڈیا اسکیم مرحلہ-II کے 17 او ای ایم ایس کے تحت شکایتیں موصول ہوئیں۔ اس کے علاوہ جہاں تفصیلی شکایت کی ضرورت پڑی، ان شکایتوں کے معاملے میں ترغیبی ادائیگیاں روک دی گئیں
مبینہ اوریجنل ایکوپمنٹ مینوفیکچررز کے خلاف شکایات کی بھارت صنعت کی تحقیقات کے لیے درج ذیل اقدامات کیے گئے:
- ڈیمانڈ مراعات کی تقسیم روک دی گئی۔
- تفصیلی چھان بین کے لیے بھاری صنعت کی وزارت کی جانچ کرنے والی ایجنسیوں کو معاملہ بھیجا گیا۔
مبینہ اوریجنل ایکوپمنٹ مینوفیکچررز کے لیے جانچ ایجنسیوں کی طرف سے رپورٹوں کی جانچ کے بعد، یہ پایا گیا کہ چھ او ای ایم ایس مکمل طور پر پی ایم پی کے مطابق تھے جبکہ دیگر سات پی پی پی کے ضابطوں کی خلاف ورزی کرتے ہوئے پائے گئے۔
اس کے علاوہ، چار او ای ایم ایس نے الیکٹرک گاڑیوں  کے صارفین/خریداروں کوایکس- فیکٹری قیمت کی خلاف ورزی کے لیے اضافی رقم واپس کرنے پر اتفاق کیا ہے۔
وزارت دفاع
2001 سے 2010تک کی مدت پر مشتمل ہندوستانی بحریہ کی تاریخ پر مبنی ‘بلیوواٹراہوئے ’ نامی کتاب کا اجرأ
نئی دہلی ،05دسمبر : بحریہ کے سربراہ ایڈمیرل سنیل لامبا، پی وی ایس ایم ، اے وی ایس ایم ،اے ڈی سی ، نے 2001سے 2010تک کی مدت پرمشتمل ہندوستانی بحریہ کی طویل تاریخ پر مبنی ‘بلیوواٹراہوئے ’ نامی کتاب کا اجرأ کیاہے۔ کتاب کا یہ اجرأ بحریہ ہاوس میں منعقدہ ضیافت کا ایک جزو تھا اور صدرجمہوریہ ہند ، اور مسلح دستوں کے کمانداراعلیٰ ، جناب رام ناتھ کووند کی موجودگی میں عمل میں آیاہے ۔بڑی تعداد میں بھارت اور بیرون بھارت کے معزز افراد اس موقع پرموجود تھے ۔ بھارتی بحریہ ہرسال 4دسمبر ،کو 1971کی جنگ کے دورا ن اپنی جارحانہ کارروائیوں کی یادگارکے طورپر یوم بحریہ مناتی ہے ۔
یہ کتاب وائس ایڈمیرل انوپ سنگھ نے رقم کی ہے ،جو 2011میں مشرقی بحری کمان کے فلیگ آفیسرکمانڈنگ ۔ان ۔چیف کے طورپرسبکدوش ہوئے تھے ۔ دراصل یہ کتاب چھ جلدو ں پرمشتمل بحریہ کی تاریخ ہے ۔ پہلی پانچ جلدوں میں 1945سے 2000کی مدت پراحاطہ کیاگیاہے ۔ بھارتی بحریہ کے ذریعہ انجام دیاگیایہ منفرد کام ایسا ہے ،جس کی جڑیں 1968سے تلاش کی جاسکتی ہیں، جب اس خدمت نے اپنا تاریخ سیل قائم کیاتھا۔ اس سیل کے قیام کے پس پشت مقصد یہ تھا کہ بحریہ سے متعلق تاریخی اعداد وشمار کویکجاکرکے بعدازاں اس کا تجزیہ کیاجائے ۔ عام طورپر ہرایک جلد نے ایک دہائی کی مدت پراحاطہ کیاہے اور اسے یوم بحریہ کے موقع پرجاری کرنا ایک روایت رہی ہے ۔